Foto: Instagram/ZIL



RUSKOG predsjednika Vladimira Putina uskoro bi se mogli vidjeti u najopakijoj pili koja pomalo podsjeća na nešto u čemu bi se inače vozikao najpoznatiji tajni agent James Bond.



Naime, ruska je agencija Lenta objavila fotografije makete superlimuzine Marussia L2 koju će koristiti Putin i ostali visoki dužnosnici.



Svakako je zanimljivo spomenuti da mediji u šali dodaju kako će ovaj "tenk" biti otporan na lakšu nuklearnu eksploziju. To je, dakako preuveličavanje, ali u svakom će se slučaju raditi o dobro zaštićenom vozilu. Međutim, sve se to neće negativno odraziti na performanse jer u samo 4,2 sekunde dostiže brzinu od 100 kilometara na sat.



Ideja je da vozilo bude lagano, brzo i sigurno. Mediji pišu kako će se limuzina proizvoditi na način kao i bolidi Formule 1.

Radi se o projektu stručnjaka Središnjeg istraživačkog prometnog instituta. Ruska tvornica satova Denisov pobrinut će se za kokpit, a blindirano vozilo imat će zatamnjena i neprobojna stakla.



Nažalost, Marussia neće biti dostupna "običnim smrtnicima". Barem ne još neko vrijeme. Naime, Marussia Motors, uglavnom proizvodi vozila po narudžbi, a tako će biti i u slučaju limuzine čija bi proizvodnja trebala započeti iduće godine. Isprva će se proizvoditi u ograničenoj količini, a sa serijskom će se proizvodnjom krenuti tek 2018. (cijena će biti u rasponu od 44 do 110 tisuća eura).



No, to nije sve, predsjednik Vladimir Putin dobit će na korištenje i F2 SUV. U oba modela koristit će se materijali koji se inače koriste i u izradi vojnih zrakoplova.

Tekst se nastavlja ispod oglasa

Podsjetimo, o Putinovoj limuzini i ranije se pisalo, a kako bi planiranog vozilo moglo izgledati pogledajte u galeriji.